(NPK-NTB): Fleire overvakingsforskarar trur at overvakinga i Noreg vil bli trappa opp etter terrorangrepa 22. juli.Overvakingsforskarane trur at debatten framover vil handla om korleis overvakinga kan bli endå betre, fortel NRK.Overvakingsforskar og doktorgradsstipendiat Sissel Haugdal Jore ved Universitetet i Stavanger peikar på at terroraksjonane i USA 11. september 2001 førte til auka tryggingstiltak i Noreg.– Det har blitt mykje meir overvaking i det norske samfunnet generelt, seier Haugdal Jore.Orda til statsminister Jens Stoltenberg om å kjempa mot terrorisme med meir demokrati, kan dermed blir vanskeleg å følgja opp, trur ho.Også Anders Brenna, som er leiar for organisasjonen Stopp Datalagringsdirektivet, fryktar meir overvaking.– Dette er nøyaktig det som skjedde i USA.